BCH วิ่ง 3% โบรกเคาะเป้า 23.50 บ. รับอานิสงส์ค่ารักษา “โควิด” หนุนอัพไซด์กำไรปี 65 พุ่ง
BCH วิ่ง 3% โบรกชี้กำไรปี 65 อัพไซด์พุ่ง อานิสงส์จากการให้บริการเกี่ยวกับโควิด แนะนำราคาเป้าหมาย 23.50 บ.
BCH วิ่ง 3% โบรกเคาะเป้า 23.50 บ. ชี้กำไรปี 65 อัพไซด์พุ่ง อานิสงส์บริการรักษาโควิดหนุน
11 เม.ย. 2565

ผู้สื่อข่าวรายงานว่าวันนี้ (11 เม.ย. 2565) ราคาหุ้น บริษัท บางกอก เชน ฮอสปิทอล จำกัด (มหาชน) หรือ BCH ณ เวลา 10:53 น. อยู่ที่ระดับ 22.30 บาท เพิ่มขึ้น 0.60 บาท หรือ 2.76% โดยทำจุดสูงสุดที่ 22.50 บาท และทำจุดต่ำสุดที่ 21.80 บาท ด้วยมูลค่าการซื้อขาย 321.90 ล้านบาท

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (8 เม.ย.2565) ว่า คาดกำไรไตรมาส 1/2565เบื้องต้นเติบโตสูงจากงวดเดียวกันของปีก่อน และโตเล็กน้อยจากไตรมาสก่อน โดยได้ผลบวกจากรายได้โควิด ซึ่งคาดว่าจะมีรายได้เกี่ยวกับโควิดเป็นสัดส่วน 40% และมียอดรักษาผู้ป่วยรวมมากกว่าไตรมาส 3/2564 และไตรมาส 4/2564 ประกอบกับ BCH เริ่มมียอดผู้ป่วยเข้ารักษาใน Hospitel ต่อเนื่อง ซึ่งล่าสุดมีอัตราครองเตียง 81% โดยทั้งปี 2565 คาดกำไรสุทธิจะมี Upside จากการให้บริการเกี่ยวกับโควิด แนะนำราคาเป้าหมาย 23.50 บาท